Rietvlei-renosters se horings verwyderArgieffoto Foto: viechfisch, Pixabay SABC News berig dat die Tshwane-metro Saterdag met die proses begin het om die 13 oorblywende renosters in die reservaat se horings te verwyder. Kgosientso Ramokgopa, burgemeester, het gesê veiligheid in die reservaat sal ook opgeskerp word. Die reservaat is tot verdere kennisgewing gesluit nadat twee renosters, waaronder ŉ koei wat dragtig was, Donderdag in dié reservaat gestroop is. Edna Molewa, minister van omgewingsake, het intussen die stroop van die renosters ten sterkste veroordeel. “Ek hoop dat die skuldiges wat hierdie gruwelike misdaad gepleeg het, binnekort in hegtenis geneem sal word.” Molewa het ŉ beroep op Suid-Afrikaners gedoen om voort te gaan om saam met wetstoepassingsagentskappe te werk om te verseker dat renosterstropers aan die pen ry. Lees alle vorige berigte oor die Rietvlei-natuurreservaat op Maroela Media.